Publication: Magyar Közlöny
Issue: MK-1998-14 (Year: 1998, Number: 14)
Era: 1990-2004
Section: külső és a társadalombiztosításban rejlő okok miatti megnehezülése alkotmányjogi kategóriával értékelhetővé válik [43/1995. (VI. 30.) AB határozat, ABH 1995. 196.].
Paragraph Index: 646

6. Az Alkotmánybíróság azért élt a visszamenőleges megsemmisítés feltételes időpontban történő megállapításával, hogy egyrészt a törvényhozót az alkotmányellenes rendelkezések minél előbbi alkotmányos pótlására késztesse, másrészt pedig hogy az érintett személyi kör az alkotmányos szabályok megszületéséig se maradjon teljesen ellátatlan. Dr. Sólyom László s. k., az Alkotmánybíróság elnöke Dr. Ádám Antal s. k., Dr. Bagi István s. k., előadó alkotmánybíró alkotmánybíró Dr. Holló András s. k., Dr. Kilényi Géza s. k., alkotmánybíró alkotmánybíró Dr. Lábady Tamás s. k., Dr. Németh János s. k., alkotmánybíró alkotmánybíró Dr. Vörös Imre s. k., Dr. Zlinszky János s. k., alkotmánybíró alkotmánybíró Alkotmánybírósági ügyszám: 903/B/1997/3. Dr. Zlinszky János alkotmánybíró párhuzamos indokolása Dr. Kilényi Géza alkotmánybíró úrral közösen 1996. április 29-én különvéleményt csatoltunk a 874/1994. AB határozathoz. Az abban foglaltakat teljes egészében fenntartom. Minthogy az abban előadottakkal végeredményben a jelen határozat nem ellentétes, csak párhuzamos indokolásban kívánom ismételten felhívni a figyelmet arra, hogy az Alkotmány családvédelmi és tulajdonvédelmi tételeivel a nyugdíjrendszer továbbra sem teremtette meg az összhangot. A házastársak keresete általában közszerzemény, akármelyik fél munkaviszonya (vállalkozása stb.) révén keletkezett is, a házastársak társadalombiztosítása is közszerzemény, függetlenül attól, hogy azt kinek a javára nevesítik. A nyugdíjrendszer nem térhet el ettől a vagyonjogi alapelvtől, csak tulajdoni elvonással, tehát annak összes előfeltételeit biztosítva és betartva. A házasfelek dönthetnek úgy, hogy nem élnek házastársi közszerzeményi kapcsolatban. Ez a felek döntése, rájuk nem kényszeríthető. Önmagában az alkotmányellenes, hogy a nyugdíjrendszer e lehetőséget nem veszi figyelembe — vagy helyesebben általában abból indul ki, hogy a nyugdíjasok közt nincs közszerzeményi közösség. A közszerzeményben élők és azt szerződéssel kizárók közt a nyugdíjrendszernek, a jogrend összhangját biztosítandó, különböztetnie kellene. A rendszer a közszerzemény jogából semmilyen következményt nem vezet le. Csupán szociális kedvezménynek tekinti, hogy a házasfél halála esetén az általa eltartottakat bizonyos határig többletnyugdíjigényhez juttatja. Függetlenül attól, hogy ez számos esetben a közszerzemény következetes figyelembevételével szemben kedvező eredményt hozhat, a jogrendszer elvi egységét és a jogbiztonságot a tulajdon és a szociális biztonság terhére megtöri. Az átállás kedvezően érinti azokat, akik a jelenlegi rendben saját jogon szerzett nyugdíjuk magassága miatt nem kapnak özvegyi nyugellátást, vagy csak az elhunyt nyugdíjának 20%-ánál kevesebbet kapnak. A közszerzemény elvének érvényesítése hátrányosan érintené azokat, akik a mai helyzet szerint nyugdíjjogosultsággal nem rendelkező házastársuk halála után a saját nyugdíjukat (noha az közszerzemény) teljes összegben kapják tovább is. Hátrányosan érinti viszont mindazon házastársakat (szülőket stb.), akik a törvény változását követő időszakban úgy kerülnek nyugdíjas korba, hogy addig saját jogon nyugdíjat már nem szerezhetnek. Ezek a nekik járó 50% helyett, amelyre közszerzeményi váromány jogán (vagy az eltartottaknak szociális váromány jogán) tulajdoni igényük van, csupán 20%-ot kapnak az új rendszerben. A rendszer nem ellentételezheti az elvonást általában a nyugdíjra jogosultak körében keletkező kedvezőbb juttatások révén. Az elvont tulajdoni jogosultságot annál kell ellentételezni, akitől elvonták. A nyugdíjreform továbbra is adós a házasságot és a tulajdont védő alkotmányos elvek következetes érvényesítésével a törvényben. Dr. Zlinszky János s. k., alkotmánybíró A párhuzamos indokolással egyetértek. Dr. Kilényi Géza s. k., alkotmánybíró 1998/14. szám A Miniszterelnök határozatai A Miniszterelnök 7/1998. (III. 1.) ME határozata főiskolai tanárok felmentéséről

Source: https://magyarkozlony.hu/hivatalos-lapok/45953307aac2a12cf2b8b3b9730082bfb1500540/dokumentumok/c738410ee23c6a51c2c25cb1979be48422a16d0e/letoltes